Kolturas

Kolturas ( 'kumeliukas') – viena iš Farerų salų, išsidėsčiusi į vakarus nuo Streimojaus ir į šiaurę nuo Hesturo. Plotas – 2,31 km².https://web.archive.org/web/20131021232242/http://www.us.fo/Default.aspx?ID=6566 Tai antra pagal mažumą Farerų salyno sala. Yra netoli Mažojo Duimuno, vienintelės negyvenamos Farerų salos.

Saloje tėra viena gyvenvietė – Kolturas. Kadaise joje gyveno apie 50 žmonių. Sala buvo apleista XX a. 9-ajame dešimtmetyje. Iki tol joje gyveno avių augintojai, jų gyvulių bandos ganydavosi pietinėje salos dalyje. 1994 m. du žmonės sugrįžo, siekdami atkurti kaimelį. 2013 m. saloje gyveno 1 žmogus. Aukščiausia salos vieta – Kolturshamaras (477 m; Uppi á Oyggj).https://web.archive.org/web/20110720203355/http://www.us.fo/Default.aspx?ID=6562

Sala paskelbta svarbia paukščių buveine, joje peri jūriniai paukščiai, tokie kaip bukauodegiai audrašaukliai (5000 porų), atlantiniai mormonai (20 000 porų)  ir paprastosios taistės (50 porų).BirdLife International. (2012). Important Bird Areas factsheet: Koltur. Downloaded from  on 2012-02-23.

Planuojama saloje atkurti kultūrinį palikimą, plėtoti turizmą. Išlikusios sodybos datuojamos XVI a. Kelto linija į salą nutraukta, tačiau ją triskart per savaitę aplanko sraigtasparnis.https://web.archive.org/web/20141221015224/http://www.ssl.fo/default.asp?sida=3093

 Išnašos 

Kategorija:Farerų salos